b'\n_START_ARTICLE_\nLepo je biti milijonar\n_START_PARAGRAPH_\nLepo je biti milijonar je razvedrilni televizijski kviz, ki je postal svetovna uspe\xc5\xa1nica v \xc5\xa1tevilnih dr\xc5\xbeavah po svetu. Njegovo bistvo je mo\xc5\xbenost velikega zaslu\xc5\xbeka denarja z odgovarjanjem na vpra\xc5\xa1anja. Licenco za igro ima angle\xc5\xa1ko podjetje Celador. Igra se v prvotni razli\xc4\x8dici imenuje Who Wants to Be a Millionaire in je bila kot taka prvi\xc4\x8d posneta 4. septembra 1998 v Zdru\xc5\xbeenem kraljestvu._NEWLINE_V Sloveniji se je kviz za\xc4\x8del snemati na komercialni televizijski postaji POP TV marca 2000 in je trajal vse do leta 2005. V tem \xc4\x8dasu je oddaja prejela 6 viktorjev. Prvi voditelj je bil Jonas \xc5\xbdnidar\xc5\xa1i\xc4\x8d, kasneje ga je nadomestil Bo\xc5\xa1tjan Romih. Leta 2007 je oddajo bilo mo\xc4\x8d ponovno videti v Sloveniji pod imenom Milijonar z Jonasom, in sicer na RTV Slovenija, vodi ga je ponovno Jonas \xc5\xbdnidar\xc5\xa1i\xc4\x8d. Glavna nagrada za kandidata, ki je uspel odgovoriti na vseh 15 vpra\xc5\xa1anj, je bila 100.000 \xe2\x82\xac. Kviz so z letom 2008 po eni sezoni prenehali snemati._NEWLINE_Kviz se je v Sloveniji znova pojavil pod imenom Milijonar, marca 2019 na Planet TV. Vodi ga Slavko Bobovnik. Glavna nagrada za pravilno odgovorjenih 15 vpra\xc5\xa1anj je 100.000 evrov.'